CELEX: 22009D0037
Language: lt
Date: 1237248000000
Title: 2009 m. kovo 17 d. EEE jungtinio komiteto sprendimas Nr. 37/2009, iš dalies keičiantis EEE susitarimo XXI priedą (Statistika)

28.5.2009   
            
            
               LT
            
            
               Europos Sąjungos oficialusis leidinys
            
            
               L 130/31
            
         EEE JUNGTINIO KOMITETO SPRENDIMAS
   
   Nr. 37/2009
   2009 m. kovo 17 d.
   iš dalies keičiantis EEE susitarimo XXI priedą (Statistika)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo XXI priedas buvo iš dalies pakeistas 2008 m. gruodžio 5 d. EEE jungtinio komiteto sprendimu Nr. 131/2008 (1).
            
         
               (2)
            
            
               Į Susitarimą turi būti įtrauktas 2008 m. spalio 28 d. Komisijos reglamentas (EB) Nr. 1062/2008, kuriuo įgyvendinamos Europos Parlamento ir Tarybos reglamento (EB) Nr. 453/2008 dėl Bendrijos ketvirtinės statistikos apie laisvas darbo vietas nuostatos dėl sezoninio išlyginimo tvarkos ir kokybės ataskaitų (2).
            
         
               (3)
            
            
               Į Susitarimą turi būti įtrauktas 2008 m. spalio 22 d. Europos Parlamento ir Tarybos reglamentas (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai (Kodifikuota redakcija) (3).
            
         
               (4)
            
            
               Reglamentu (EB, Euratomas) Nr. 1101/2008 panaikinamas Reglamentas (Euratomas, EEB) Nr. 1588/90 (4), kuris yra įtrauktas į Susitarimą ir todėl pagal Susitarimą turi būti panaikintas.
            
         
               (5)
            
            
               Reglamentas (EB, Euratomas) Nr. 1101/2008 yra Reglamento (Euratomas, EEB) Nr. 1588/90 kodifikuota versija, todėl reikia išlaikyti dabartines pastarojo dokumento EEE adaptacijas,
            
         NUSPRENDĖ:
   1 straipsnis
   Susitarimo XXI priedas iš dalies keičiamas taip:
   
               1.
            
            
               Po 18v punkto (Europos Parlamento ir Tarybos reglamentas (EB) Nr. 453/2008) įterpiamas šis punktas:
               
                           „18va.
                        
                        
                           
                              32008 R 1062: 2008 m. spalio 28 d. Komisijos reglamentas (EB) Nr. 1062/2008, kuriuo įgyvendinamos Europos Parlamento ir Tarybos reglamento (EB) Nr. 453/2008 dėl Bendrijos ketvirtinės statistikos apie laisvas darbo vietas nuostatos dėl sezoninio išlyginimo tvarkos ir kokybės ataskaitų (OL L 285, 2008 10 29, p. 3).“
                        
                     
         
               2.
            
            
               17 punkto (Tarybos reglamentas (EEB) Nr. 1588/90) tekstas pakeičiamas taip:
               „32008 R 1101: 2008 m. spalio 22 d. Europos Parlamento ir Tarybos reglamentas (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai (Kodifikuota redakcija) (OL L 304, 2008 11 14, p. 70).
               Reglamento nuostatos šio Susitarimo tikslais adaptuojamos taip:
               
                           a)
                        
                        
                           2 straipsnis papildomas šia pastraipa:
                           
                                       „k)
                                    
                                    
                                       ELPA statistikos tarnybos darbuotojai: ELPA sekretoriato darbuotojai, dirbantys Eurostato patalpose.“;
                                    
                                 
                     
                           b)
                        
                        
                           5 straipsnio 1 dalies antrame sakinyje terminas „Eurostato“ yra pakeistas „Eurostato ir ELPA statistikos tarnybos“;
                        
                     
                           c)
                        
                        
                           5 straipsnio 2 dalis papildoma šia pastraipa:
                           „Konfidencialūs statistiniai duomenys, kurie Eurostatui perduodami per ELPA statistikos tarnybą, turi būti prieinami ir šios tarnybos personalui.“;
                        
                     
                           d)
                        
                        
                           6 straipsnyje terminas „Eurostatas“ šiais tikslais turi būti aiškinamas įtraukiant ir ELPA statistikos tarnybą.“
                        
                     
         2 straipsnis
   Reglamentų (EB) Nr. 1062/2008 ir (EB, Euratomas) Nr. 1101/2008 tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
   3 straipsnis
   Šis sprendimas įsigalioja 2009 m. kovo 18 d., jei EEE jungtiniam komitetui buvo pateikti visi pranešimai, kurie numatyti Susitarimo 103 straipsnio 1 dalyje (5).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje, 2009 m. kovo 17 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
         
      
   
   
      (1)  OL L 25, 2009 1 29, p. 40.
   
      (2)  OL L 285, 2008 10 29, p. 3.
   
      (3)  OL L 304, 2008 11 14, p. 70.
   
      (4)  OL L 151, 1990 6 15, p. 1.
   
      (5)  Konstituciniai reikalavimai nenurodyti.